па́стыріе и учи́теліе, до́брагѡ па́стыря, пречс̑тую мт҃рь соше́дшеся да восхва́лимъ, свѣ́щникъ златоза́рный, свѣтоно́сный ѻ́блакъ, нб҃съ простра́ннѣйшу, ѡдушевле́нный же ківѡ́тъ, ѻгнезра́чный влд̑чнь прс̑то́лъ, маннопріе́мную злату́ю ста́мну, заключе́нную сло́ва две́рь, всѣ́хъ хрс̑тіа́нъ прибѣ́жище, пѣ́сньми бг҃оглаго́ливыми похваля́юще, си́це рце́мъ: пала́то сло́ва, сподо́би смире́нныхъ на́съ нбс̑нагѡ црс̑твія, ничто́же бо невозмо́жно хода́тайству твоему̀